[..]

**52. Par Kuldīgas novada attīstības programmas 2022.-2028. gadam Rīcību un investīciju plāna aktualizēšanu, iekļaujot viedās pašvaldības rīku ieviešanas projektu\***

*Ziņo I. Astaševska*

*Izsakās A. Vanaga-Poriķe*

Izskatot Kuldīgas novada pašvaldības iestādes “Kuldīgas attīstības aģentūra” informāciju par izmaiņām Kuldīgas novada attīstības programmas 2022.-2028. gadam Rīcību un investīciju plāna 3. rīcības virzienā “Atpazīstams, efektīvi pārvaldīts, drošs novads ar aktīvām vietējām kopienām un iedzīvotāju līdzdalību lēmumu pieņemšanā”, Kuldīgas novada domes Finanšu komiteja konstatē nepieciešamību aktualizēt to, papildinot ar jaunu rīcību un projektu.

Tā ietvaros tiek veiktas šādas izmaiņas:

1. Papildināts Rīcību plāns ar rīcību R.3.2.8. “Viedā pašvaldība”;
2. Papildināts Investīciju plāns ar projektu R.3.2.8.1. “Digitālā dvīņa platformas izveide inovatīvai pašvaldību pakalpojumu nodrošināšanai”.

Ņemot vērā iepriekš minēto un pamatojoties uz Teritorijas attīstības plānošanas likuma 12. panta trešo daļu, 22. panta otro daļu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 22.2. punktu, 24. punktu un 73. punktu, atklāti balsojot ar 13 balsīm „par” *(I. Astaševska, A. Roberts, N. Kleinberga, B. Freija, A. Kimbors, A. Gustovskis, R. Lapuķis, R. Ernsons, R. Karloviča, D. Kalniņa, L. Robežniece, A. Zankovskis, R. Valters)*, „pret” nav, „atturas” nav, Kuldīgas novada dome ***nolemj:***

1. Apstiprināt aktualizēto Kuldīgas novada attīstības programmas 2022.-2028. gadam Rīcību un investīciju plānu (*pielikumā*).
2. Kā atbildīgo par lēmuma izpildi noteikt Kuldīgas novada pašvaldības iestādi “Kuldīgas attīstības aģentūra”.
3. Lēmuma izpildes kontroli veikt Kuldīgas novada pašvaldības izpilddirektoram Rimantam Safonovam.

***Pielikumā:*** Kuldīgas novada attīstības programmas 2022.-2028. gadam Rīcību un investīciju plāns.

***Lēmums nosūtāms:*** Kuldīgas novada pašvaldības iestādei “Kuldīgas attīstības aģentūra”,Vides aizsardzības un reģionālās attīstības ministrija (izmantojot TAPIS).

[..]

Sēdi vadīja

Kuldīgas novada domes priekšsēdētāja (paraksts) I. Astaševska

Protokolēja

Lietvede (paraksts) E. Nudiena

***IZRAKSTS PAREIZS***

Kuldīgas novada pašvaldības

lietvede (paraksts)\* E. Nudiena

Kuldīgā, datums skatāms laika zīmogā

\* ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU